ELEKTROTEHNIČKA I EKONOMSKA ŠKOLA

NOVA GRADIŠKA

KLASA:602-03/17-07/01-13

URBROJ:2178/15-05-17-1

Nova Gradiška,14.3.2017.

ZAPISNIK

sa 53. sjednice Školskog odbora održane 14. ožujka 2017. god. s početkom u 13.30 sati

Sjednicu Školskog odbora otvorila je predsjednica Školskog odbora gđa. Ljiljana Ptačnik. Predsjednica je pozdravila nazočne članove odbora i istaknula da je na sjednici Školskog odbora prisutno pet članova Školskog odbora, i to: gosp. Tomislav Wirth, gđa. Ivana Gajski-Berić, gosp. Franjo Matijašević, gosp. Ivan Lozinjak te gđa. Ljiljana Ptačnik.

Svoj nedolazak na sjednicu ispričala je gđica. Valentina Buljubašić

Predsjednica Školskog odbora je predložila usvajanje dnevnog reda koji se sastojao od sljedećih točaka:

DNEVNI RED:

1. Usvajanje zapisnika sa 52. sjednice Školskog odbora

2. Izmjene i dopune Statuta Elektrotehničke i ekonomske škole,Nova Gradiška

3. Donošenje Odluke o dopuni djelatnosti

4. Razno

**Predloženi Dnevni red je usvojen sa pet glasova za.**

**1. Usvajanje zapisnika sa 52. sjednice Školskog odbora**

Predsjednica Školskog odbora zamolila je članove odbora prije postupka usvajanja zapisnika da se izjasne o eventualnim primjedbama ili dopunama na predloženi zapisnik.

**Članovi Školskog odbora nisu imali primjedbi ni dopuna na sačinjeni zapisnik te je isti usvojen sa pet glasova za.**

**2. Izmjene i dopune Statuta Elektrotehničke i ekonomske škole,Nova Gradiška**

Predsjednica Školskog odbora je sukladno točki dnevnog reda upoznala članove odbora s potrebom izmjene Statuta škole koji se treba uskladiti s odredbama Pravilnika o izmjeni Pravilnika o kriterijima za izricanje pedagoških mjera (NN, 3/17.). i Zakonom o izmjeni i dopuni Zakona o odgoju i obrazovanju u osnovnoj i srednjoj školi (NN, 7/17.).

Usklađivanje se odnosi na promjene vezane uz pedagoške mjere kao i promjene vezeno uz licenciranje ravnatelja škole.

Prijedlog izmijenjenih članaka biti će dostavljen osnivaču na suglasnost.

(*Sjednici Školskog odbora se u 13.37 sati priključio član odbora gosp. Dario Marenić*)

**Nakon izlaganja predsjednice Školskog odbora članovi nisu imali dodatnih pitanja te su članovi odbora sa šest glasova za donijeli sljedeću:**

**ODLUKU**

1. Utvrđuje se Prijedlog Odluke o izmjenama i dopunama Statuta Elektrotehničke i ekonomske škole, Nova Gradiška,

2. Ovaj Prijedlog Odluke uputit će se osnivaču Brodsko-posavskoj županiji na prethodnu suglasnost.

**3. Donošenje Odluke o dopuni djelatnosti**

U ovoj točki dnevnog reda ravnateljica škole je između ostalog istaknula da je škola dobila Rješenje MZO-a o uvođenju novog zanimanja tehničar za mehatroniku.

Škola je u obvezi uskladiti svoj osnivački akt s dopunom djelatnosti uvođenjem novog zanimanja.

Sukladno tomu, a prema naputku osnivača, Školski odbor treba donijeti Odluku o prijedlogu dopune djelatnosti.

Sva ostala procedura do predlaganja promjene Statuta i provođenje istih kroz sudski registar je u nadležnosti Osnivača.

**Slijedom navedenog članovi Školskog odbora su sa šest glasova za donijeli sljedeću:**

**ODLUKU**

**o prijedlogu dopune djelatnosti**

I. Školski odbor Elektrotehničke i ekonomske škole, Nova Gradiška donosi Odluku o prijedlogu dopune djelatnosti na način da se dopunjuje djelatnost uvođenjem jednog programa obrazovanja za zanimanja:

- Tehničar za mehatroniku

Obrazloženje:

Elektrotehnička i ekonomska škola osnovana je prije stupanja na snagu Zakona o ustanovama te nema osnivački akt.

Ova odluka dostavit će se Osnivaču Brodsko-posavskoj županiji radi ishođenja rješenja o sukladnosti osnivačkog akta sa zakonom, temeljem članka 91. stavak 4. Zakona o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 16/12., 86/12., 94/13., 152/14., 7/17.)

**4. Razno:**

U točki razno nije bilo pitanja niti prijedloga. Ravnateljica je jedino zamolila članove odbora da se zakaže nova sjednica u skorijem roku zbog završetka natječaja i usvajanja nekolicine novih pravilnika. Članovi odbora su dogovorili novu sjednicu za 23.3.2017.

Budući da su iscrpljenje sve točke dnevnog reda 53. sjednica Školskog odbora je okončana u 14.43 sati.

Zapisničar: Predsjednica Školskog odbora:

Vesna Batalo,dipl.iur. Ljiljana Ptačnik,prof.